Vita:Erdélyi fejedelmek listája

message: csak a tényleges uralkodást nézzük itt? mert Izabellánál az áll, hogy a fia nevében kormányzott --> a fia lehetett névlegesen az uralkodó, tehát elvileg nemcsak az anyja halála után uralkodott. Alensha  * 2005. október 1., 20:56 (CEST)
Elvileg persze, hogy nem. Asszem az angol változatban oldottam meg a legtisztábban, ahol odaírtam, hogy "de facto" és "de jure". Talán itt is így kellett volna tennem... Adam78 üzenet 2005. október 2., 02:46 (CEST)

message: * Némi átalakítást javasolnék, ha nincs ellenetekre - a magyar uralkodók listájához hasonlóan. Itt jobban ki lehetne bontani a zavarosabb időszakokat is, amikor évente több fejedelem is volt. Formáját tekintve megszüntetném a ház oszlopot tekintve, hogy nem kimondottan beszélhetünk uralkodóházakról, a fejedelmeket minden esetben választották. 
Vélemény?
Egyed 2006. április 30., 23:10 (CEST)
thread_title:  Átalakítás? 

message: * Miért szerepel Szapolyai János a fejedelmek listáján, mikor a fejedelemség csak évtizedekkel halála után alakult ki? Üdv, László
replies: text: Ez szerintem jogos észrevétel! SZJ erdélyi vajda volt (később magyar király is), de erdélyi fejedelmi címet még nem viselt, szerintem a fia, János Zsigmond volt az első ilyen. Akela 2007. február 20., 12:47 (CET)
replies: text: : Ki legyen akkor az első listán? Én János Zsigmondra voksolok. Egy listán nem szükséges részletesen kifejteni az ügy történeti hátterét. Arra ott az erdélyi fejeelemség szócikk. Üdv, László
Szerintem egy olyan dobozzal kéne kezdeni, mint ami az alján van a cikknek, ebben le lehetne írni a kettős királyságot és azt, hogy a speyeri szerződés mivel járt. És tényleg JZs-vel kéne kezdeni. – Μatthaeus Damascenus Forum disputationum 2009. december 30., 23:53 (CET)
thread_title:  Szapolyai János, erdélyi fejedelem 

message: Szép napot mindenkinek! Most elmesélem, hogy alakult ki az Erdélyi Fejedelemség:
  1526-ban II. Lajos örököstelen halála után két trónkövetelő van az országban: Habsburg Ferdinánd főherceg és Szapolyai János. Ők mindketten megszerzik a trónt és mivel ellenségek voltak      két uralomra szakad Magyarország. I. János és I. Ferdinánd folyamatosan háborúznak egymással és I. Szulejmán szultánnal. 1540-ben I. János király meghal és a csecsemő fia, II. János lesz az   utódja. 1541-ben I. Szulejmán csellel beveszi Budát és Törökországhoz csatolja Magyarország egy részét és így ekkor három részre szakad Magyarország: Török Hódoltság, uralkodója I. Szulejmán, Magyar Királyság, uralkodója I. Ferdinánd és Erdélyi Fejedelemség, uralkodója II. Szapolyai János.
Tehát az Erdélyi Fejedelemségnek az első uralkodója II. Szapolyai János volt, nem I. János, ő Magyarország királya volt, nem erdélyi fejedelem és még amíg I. János élt, nem is létezett ilyen, hogy Erdélyi Fejedelemség. Most azt mondom, hogy I. Jánost le kell venni a listáról.  – Napkirály postaláda 2019. július 14., 18:13 (CEST)
thread_title:  Nem volt erdélyi fejedelem 

message: @Imoti95 Ha jól látom, te vetted ki Vitéz Mihályt a fejedelmek listájából, mondván hogy Rudolf helytartójaként kormányozott - miért? Az Erdélyi Országgyűlési Emlékek IV. kötete (429. oldaltól) szerint az erdélyi rendek az 1599. november 20-28 között tartott országgyűlésen fejedelmüknek ismerték el. Lásd még Szádeczky Lajos: Erdély és Mihály vajda története, 106. oldal. Hkoala  2023. július 10., 20:10 (CEST)
thread_title:  Vitéz Mihály